ועדת הכנסת, כנסת 15, פרוטוקול מספר 94, 2000-05-31 09:30

סאלח טריף: אני פותח את הישיבה.

סאלח טריף: הסעיף הראשון בסדר היום הוא: הייצוג מחדש של סיעת האיחוד הלאומי – ישראל ביתנו.

סאלח טריף: לדאבוני, אחרי שהגענו כאן פחות או יותר ל-80%-90% הסכמות לגבי החוק, החוק הופל לפני הקריאה השלישית.

סאלח טריף: רבותיי, נושא זה צריך להיגמר באיזה שהוא שלב.

סאלח טריף: המחלוקת הייתה על כך שלש"ס אין ייצוג בוועדת הכספים.

אופיר פינס-פז: לא שאין ייצוג, אלא יש ייצוג לא מספיק.

יאיר סבן: אין ייצוג הולם.

סאלח טריף: לא, אין לה ייצוג בהצעת החוק - אני מדבר על הצעת החוק שהבאנו כדי לתקן את המצב - וש"ס כסיעה גדולה בת 17 חברים תבעה באופן נחרץ ייצוג בוועדת הכספים, ובכך תיפתר הבעיה.

סאלח טריף: היות שיש קואליציה ויש אופוזיציה ויש ש"ס, ואנחנו לא הבאנו את זה בחשבון, והמצב הוא כזה שאנחנו משתדלים להגיע להבנות ולהסכמות מכוח זה שאנחנו צריכים לחיות ביחד בכנסת, בוועדות, במליאה ובכל מקום - אני חושב שהמצב הנוכחי, שבו סיעה גדולה אין לה ייצוג הולם וסיעות הרבה יותר קטנות מיוצגות בוועדות חשובות וגם במסגרות אחרות – סגני יושב ראש וכו' – מחייב התייחסות.

סאלח טריף: לכן בשלב הזה חשבתי לעשות נסיון לקדם את החוק תוך הכנסת שינוי שיתן פתרון לש"ס, ובמקביל, עד שנשלים את את התיקון בחוק, ניתן אפשרות להכניס ממלא מקום מטעם סיעת האיחוד הלאומי בוועדת הכספים, בוועדת החוץ והביטחון ובוועדת החוקה, חוק ומשפט.

סאלח טריף: אי אפשר להשאיר את המצב כמות שהוא משום שהגענו למבוי סתום.

סאלח טריף: דיברתי עם חבר הכנסת בני אלון שהוא מרכז הסיעה החדשה.

סאלח טריף: הוא אמר לי: שיהיה שמח, נלך ל-RESHUFFLE.

סאלח טריף: אין לי בעיה, תמיד שמח פה, אבל אני רואה את המציאות ואני רואה כמה ישיבות אנחנו נבזבז על "כלאם פאדי".

סאלח טריף: לא ייצא מזה שום דבר.

סאלח טריף: אני אומר גלויות: היות שבכנסת הזאת בכלל לא ברור מי בקואליציה ומי באופוזציה וזה כל כך משתנה, אני מציע שלא ניצמד לעניין הזה.

אופיר פינס-פז: אני מודה שזה נזיל משהו.

דני נוה: אם ניצמד להגדרות האלה, כל שבוע צריך לעשות ועדה מסדרת חדשה.

סאלח טריף: לכן אני מציע בכל זאת לחשוב על ההצעה הזאת ברצינות ולנסות לגמור את העניין.

סאלח טריף: אני חוזר על הצעתי: לתת פתרון לש"ס באותו קטע של ועדת הכספים, ועד שנשלים את התיקון בחוק ניתן מיידית לסיעת האיחוד הלאומי ממלא מקום בוועדת הכספים, בוועדת החוץ והביטחון ובוועדת החוקה, חוק ומשפט.

סאלח טריף: קודם כול נשמע בעניין זה את חבר הכנסת בני אלון.

בנימין אלון: ראשית, אני לא יודע מה מעמדו החוקי של ממלא מקום.

בנימין אלון: שנית – ויתקן את דבריי היועץ המשפטי אם אני טועה בעניין זה - ודאי שלא יכול להיות ממלא מקום לסיעה שאין לה חבר בוועדה, כי אז הוא גם לא יוכל להצביע.

בנימין אלון: --

בנימין אלון: לא, מכסה יכולה להיות לחבר, לא לממלא מקום.

אופיר פינס-פז: הוא אומר דבר מאוד פשוט: בין שנלך עכשיו ל-RESHUFFLE ובין שנלך לחוק חדש, זה יקח זמן.

אופיר פינס-פז: ואני שואל כמה זמן צריכים חברי הכנסת ליברמן והנדל לא להיות בוועדות רק משום שאין חוק.

אופיר פינס-פז: לכן ההצעה היא קודם כול להכניס אותם כממלאי מקום קבועים, ויידרש עוד חודש לגמור את העניין, בין בדרך של RESHUFFLE ובין בדרך אחרת.

בנימין אלון: אני לא מחווה כאן דעה.

בנימין אלון: אני רק מבקש לשמוע מעשית מהיועץ המשפטי למה הכוונה כשמדברים על ממלא מקום בוועדה בשעה שאין שם חבר מאותה סיעה.

אופיר פינס-פז: לממלא מקום אין זכות הצבעה.

אופיר פינס-פז: בוועדת החוץ והביטחון אין הצבעות בין כה וכה.

בנימין אלון: גם עכשיו אני יכול להיכנס לוועדת הכספים כשאני רוצה.

סאלח טריף: אתה לא יכול להשתתף.

בנימין אלון: בוודאי שאני יכול להשתתף- - -

אופיר פינס-פז: יש ממלאי מקום קבועים בוועדת הכספים ובוועדת החוץ והביטחון.

בנימין אלון: ממלאי מקום מסיעה שיש לה חבר באותה ועדה.

אופיר פינס-פז: --

בנימין אלון: אם לממלא מקום מטעם סיעת האיחוד הלאומי – ישראל ביתנו לא תהיה זכות הצבעה בוועדות האלה, זה לא כלום.

בנימין אלון: גם עכשיו - - -

בנימין אלון: לא, צריך גם צריך.

בנימין אלון: אם יש לך פתרון זמני לחודש לממלא מקום, תוך הבטחה של המפלגה שנותנת לו את המקום הזה שבמשך חודש תהיה לו זכות הצבעה, אני אודה על כך.

אופיר פינס-פז: אינני יודע אם זה אפשרי.

אופיר פינס-פז: אם צבי ענבר יאמר שזה אפשרי, אני בעד.

צבי ענבר: כלומר, שהנציג שלהם יהיה על חשבון מכסה של סיעה אחרת למשך חודש אחד.

בנימין אלון: עד שזה יוסדר.

אופיר פינס-פז: לא, הכוונה לכך שאפשר יהיה לתת לאיחוד הלאומי ממלא מקום עם זכות הצבעה.

אופיר פינס-פז: אפשר לעשות דבר כזה?

בנימין אלון: מכסה.

סאלח טריף: זה אלתור שלא היה מעולם.

מאיר שטרית: הנוהל הוא, שאם לא נמצא החבר הקבוע בוועדה, ממלא המקום יכול להצביע במקומו.

בנימין אלון: זאת כשהחבר וממלא המקום הם מאותה הסיעה.

בנימין אלון: עכשיו הם רוצים להציע חידוש.

מאיר שטרית: --

אופיר פינס-פז: נשמע את מר צבי ענבר.

צבי ענבר: הנושא הזה אינו נושא שאינו מוסדר בתקנון.

צבי ענבר: הוא מוסדר, ובתקנון ובהחלטות ועדת הכנסת נאמר שאם חבר ועדה נעדר, יכולה סיעתו לשלוח מישהו אחר במקומו.

צבי ענבר: אין הסדר שעל פיו ועדת הכנסת או הכנסת בוחרות בחברים ובממלאי מקומם- - - -

סאלח טריף: --

צבי ענבר: אם סיעה יכולה לשלוח במקום חבר קבוע מישהו מסיעה אחרת, היא יכולה גם להגיד: אם נעדר חבר קבוע שלי, אז חבר כנסת פלוני הוא הנציג שלי במקומו.

סאלח טריף: זאת אומרת, אין מניעה.

צבי ענבר: אבל זה לא להחלטה פה.

סאלח טריף: יכולה להיות פה הסכמה על כך, מר ענבר.

צבי ענבר: הסכמה – כן.

בנימין אלון: אני אכבד את זה אם חבר הכנסת אופיר פינס יתחייב שזה יהיה מעמדו של ממלא המקום למשך חודש אחד, עד שיימצא הפתרון הקבוע.

מאיר שטרית: אדוני היושב ראש, אתה רוצה לפתור את הבעיה הנקודתית של סיעת האיחוד הלאומי?

סאלח טריף: כן, וההצעה היא שבמהלך חודש נאפשר לממלאי מקום שלהם להצביע בוועדה.

ראובן ריבלין: אם היועץ המשפטי מסכים, גם אני מסכים.

אופיר פינס-פז: רק כשנעדר מישהו.

ראובן ריבלין: אני יכול להודיע, למשל, שממלא המקום של חבר הכנסת יובל שטייניץ בוועדת החוקה, חוק ומשפט יהיה- - -

צבי ענבר: צריך להודיע בוועדת החוקה, חוק ומשפט.

ראובן ריבלין: לא, ועדת החוקה, חוק ומשפט אומרת שיש להביא את זה לוועדת הכנסת.

קריאה: --

צבי ענבר: לא מודיעים במליאה.

ראובן ריבלין: יושב ראש ועדת החוקה, חוק ומשפט יאמר מה שנאמר כאן:

ראובן ריבלין: איך הוא יכול להיות ממלא מקום שעה שהוא לא חבר בסיעה שלך?

ראובן ריבלין: אלא אם הוא חבר קבוע בוועדה מטעם סיעתו על חשבון המכסה שלי, ואז אני יכול להחליף אותו כאשר נוח לי, ודרך אגב, זה קרה כאשר החלפתי את חבר הכנסת בני אלון בוועדת החוקה, חוק ומשפט בעניין שהיה מאוד חשוב לו.

ראובן ריבלין: אמרתי לו: עם כל הכבוד, אלה קולות של הליכוד.

צבי ענבר: הבעיה שם הייתה שהחלפת אותו לפני שנמסרה הודעה למליאה.

ראובן ריבלין: העניין הפורמלי הזה לא הדאיג אותו.

בנימין אלון: אז שיהיה חבר לחודש.

בנימין אלון: מה זה משנה?

אופיר פינס-פז: אני מוכן שיהיה חבר לחודש.

בנימין אלון: על המכסה שלכם – יש לכם כמה שלא מאויישים - עד שייפתר העניין.

בנימין אלון: אבל זה מחייב הודעה.

סאלח טריף: חברי הכנסת פינס וריבלין, בואו נפתור את העניין הזה עכשיו.

ראובן ריבלין: לי אין בעיה לתת לו ממלא מקום.

צבי ענבר: אדוני היושב ראש, אם יש הסכמה על הסידור הזה, וכדי לממש הסכמה זו יש שתי דרכים: האחת חוקית, והאחרת לא חוקית, אני כשלעצמי הייתי מציע לוועדה ללכת דווקא בדרך החוקית.

צבי ענבר: אשר על כן, למשך חודש תחליף אחת הסיעות את אחד מחבריה בחבר הכנסת בני אלון, כנציג אותה סיעה לאותו חודש.

ראובן ריבלין: אינני יודע מדוע חבר הכנסת בני אלון מסכים להיות עוד פעם נדיב ולא אכזר, בשעה שמגיעים לו דברים בצורה ברורה יותר.

בנימין אלון: זה במקום הדבר הגדול.

אופיר פינס-פז: לא, זה לא קשור.

סאלח טריף: לא במקום, אלא בינתיים, לחודש.

אופיר פינס-פז: אנחנו רוצים לעשות ג'סטה.

אופיר פינס-פז: בואו נעשה סדר: בוועדת החוץ והביטחון חבר הכנסת ליברמן נכנס כממלא מקום למשך חודש.

אופיר פינס-פז: ממלא מקום שם זה כמו חבר, כי אין שם הצבעות.

אופיר פינס-פז: אני מכניס את חבר הכנסת בני אלון או כל מועמד אחר מסיעתו כחבר בוועדת החוקה, חוק ומשפט.

אופיר פינס-פז: חבר הכנסת ריבלין, אתה יכול להכניס מישהו כחבר בוועדת הכספים?

ראובן ריבלין: אני לא מכניס חבר מהאיחוד הלאומי לוועדת הכספים, כי שלושת חבריי שם הם פעילים ביותר.

ראובן ריבלין: הוא יכול להיות ממלא מקום, במקום מיקי איתן או אברהם הירשזון.

ראובן ריבלין: מצד אחר, ממלא מקום אני לא יכול לתת לו - - -

אופיר פינס-פז: אתה יכול, אבל למעשה זה לא נותן לו ולא כלום.

ראובן ריבלין: בדיוק, זה לא נותן שום דבר.

אופיר פינס-פז: מר ענבר, זה נותן או לא נותן?

צבי ענבר: אם יושב ראש הסיעה מודיע ליושב ראש ועדת הכספים: "במקרה העדרותו של חבר הכנסת מיכאל איתן, מטעם סיעתנו יחליף אותו זה וזה", זה בסדר.

אופיר פינס-פז: בהיעדרם של אברהם הירשזון או של מיכאל איתן.

אופיר פינס-פז: לא, בהעדרם של לימור לבנת או מאיר שטרית או החבר השלישי.

אופיר פינס-פז: חבר הכנסת מיקי איתן הוא ממלא מקום בעצמו.

ראובן ריבלין: בהעדרם של שלושת חברי הסיעה, חבר הכנסת צבי הנדל ישמש כממלא מקום.

צבי ענבר: בהעדר אחד משלושתם.

בנימין אלון: ואתה, חבר הכנסת פינס, מכניס חבר מסיעתנו לוועדת החוקה, חוק ומשפט למשך חודש ימים.

אופיר פינס-פז: נכון, סיכמנו.

בנימין אלון: אבל צריכה להיות הודעה שלך במליאה.

סאלח טריף: את כל זה סיכמנו?

בנימין אלון: את זה סיכמנו.

סאלח טריף: תודה רבה.

סאלח טריף: צריך לקיים את הדיון העקרוני.

בנימין אלון: אבל, אדוני היושב ראש, זה מצריך הודעה במליאה.

בנימין אלון: אני מבקש לעבור עכשיו לדיון העקרוני: RESHUFFLE או משהו אחר.

סאלח טריף: באשר לשאלה מה אנחנו עושים, RESHUFFLE או מתקנים את החוק, אני חוזר ומציע שבעניין הזה של האיחוד הלאומי נלך במסלול החקיקה שהבשיל ונפתור את הבעיה, ולא נתחיל להתעסק עכשיו בכל מיני דברים שלא נוכל לסיים.

מיכאל קליינר: --

סאלח טריף: חבר הכנסת קליינר, מייד אאפשר לך לדבר.

סאלח טריף: אני גם רוצה לפתור את הבעיה שלך שאתה לא משולב בשום ועדה.

מיכאל קליינר: שנה שלמה.

סאלח טריף: הפתרון ההוא הוא פתרון כולל.

מיכאל קליינר: אני מצטער, אני לא קשור לפתרון הכולל.

מיכאל קליינר: מזה שנה אני לא חבר בשום ועדה.

מיכאל קליינר: לא היה תקדים כזה בתולדות הכנסת.

מיכאל קליינר: אני לא רוצה להיות מחובר לשום דבר.

מיכאל קליינר: אני מבקש מכם לשבץ אותי מהיום, באופן פורמלי, בוועדות לפי המפתח שמגיע לי.

סאלח טריף: מר ענבר, אם התפנו מקומות בוועדות מסויימות, אנחנו יכולים להחליט כאן על שילובו של חבר הכנסת קליינר?

צבי ענבר: בוודאי.

מיכאל קליינר: לדעתי, יש חובה לעשות זאת.

בנימין אלון: אבל לא התפנה כלום, אדוני היושב ראש.

סאלח טריף: לא התפנה כלום כי החוק לא הושלם.

סאלח טריף: הדברים תלויים זה בזה.

צבי ענבר: כל המקומות בכל הוועדות מאויישים עד הסוף?

בנימין אלון: אני מבקש את רשות הדיבור.

סאלח טריף: בבקשה.

בנימין אלון: אני מחזק את דבריו של חבר הכנסת קליינר.

בנימין אלון: ברמה העקרונית הוא צודק מאוד.

בנימין אלון: זה לא עניין של טובה שעושים לו.

בנימין אלון: ברמה העקרונית וברמה החוקית אפילו – ואני רוצה לשמוע עוד פעם את היועץ המשפטי בעניין זה – הייצוג צריך להיות סיעתי.

בנימין אלון: כשיש סיעה שאינה מיוצגת בעבודת הכנסת, זה פגם בחוק.

בנימין אלון: האמת היא שעבודת הכנסת הייתה צריכה להיעצר.

בנימין אלון: אם סיעת חרות אינה מיוצגת בוועדות ואם גם הסיעה שלנו היא במצב שאין לה ייצוג סיעתי לפי העיקרון שנקבע, אני חושב שזה לא יכול להימשך.

בנימין אלון: אדוני היושב ראש, אתה הובלת את החוק, והודיתי לך על זה בעל פה ובכתב, וחיכינו בסבלנות רבה.

בנימין אלון: זה מעבר לעניין האישי שלנו.

בנימין אלון: הכנסת אינה מיוצגת נכון היום, וזה לא יכול להימשך כך.

בנימין אלון: החוק הופל, ואני לא רואה טעם לבצע שוב את התהליך הזה, ואז החוק יופל שוב ויהיה תלוי בחסדים, באינטריגות ובקשרים מפלגתיים שהם לא החוק.

בנימין אלון: זה לא מה שצריך להיות.

בנימין אלון: צריך להיות ייצוג סיעתי שווה לכל סיעות הבית.

בנימין אלון: זו מהותו של החוק.

בנימין אלון: לכן אני מבקש ממך ללכת לתהליך הזה של RESHUFFLE.

בנימין אלון: אם זה יקח חודש, אז מצאנו איזה שהוא פתרון לחודש.

בנימין אלון: צריך למצוא גם איזה שהוא פתרון לחבר הכנסת קליינר בוועדות אחרות וללכת לתהליך של RESHUFFLE, למלא את הטבלאות שהכינה מזכירות הכנסת.

בנימין אלון: אני חושב שזה מה שצריך להיות.

בנימין אלון: אני רק רוצה להגיד – לא כאיום, חלילה וחס – שכאשר אני אומר שזה חוקי, אני מתכוון לכך והכנתי פה עתירה למתן צו על תנאי בנושא הזה.

סאלח טריף: מרגע זה ואילך כל אחד ידבר כאילו הוא מדבר לבג"ץ.

בנימין אלון: אני מאוד לא אוהב לערב בג"ץ, אבל אם חבר כנסת או סיעה מרגישים מקופחים, ולשיטתם, עבודת הכנסת אינה מתבצעת נכון, אין אוטוריטה אחרת חוץ מבית הדין המינהלי הזה.

בנימין אלון: אולי בית משפט מינהלי לפי החוק שהתקבל אתמול יכול להעביר בתוספת הבאה את הסמכויות של ועדת הכנסת לבית המשפט המחוזי.

בנימין אלון: אדוני היושב ראש, אני אבקש את עזרתך ללכת ל-RESHUFFLE, נדמה שזו זכותי וחובתך – אפשר לשמוע את היועץ המשפטי בעניין זה – לתת אפשרות ל-RESHUFFLE, וזה יכול לעלות להצבעה פה, אם יש צורך בהצבעה.

סאלח טריף: בבקשה, חבר הכנסת קליינר, ואחריו – חבר הכנסת רובי ריבלין.

מיכאל קליינר: כמובן, יש תקופות מעבר עד שדברים מסתדרים, אבל יש דבר בסיסי.

מיכאל קליינר: אני חבר הכנסת בפעם הרביעית, ועוד לא היה מצב שבמשך שנה לא הייתי חבר בשום ועדה.

מיכאל קליינר: אם נניח שעד לפני שלושה-ארבעה חודשים הייתי יכול להגיד שזה בתוך הסיעה, הרי מזה שלושה חודשים יש מצב שסיעה לא שאינה מיוצגת במשקלה, אלא אינה מיוצגת כלל בוועדות הכנסת.

מיכאל קליינר: לדעתי, אפשר לא רק לצוות לחייב את הכנסת על פי החוק לתת לה ייצוג, אלא אולי גם לפסול החלטות של הכנסת בעבר, כי הכנסת עבדה באופן לא תקין.

מיכאל קליינר: זה דבר בסיסי.

מיכאל קליינר: פשוט מצפצפים על החוק.

מיכאל קליינר: אני לא יכול להמתין יותר.

מיכאל קליינר: עד היום ישבתי בשקט, כי ידעתי שדברים קורים, ואני מבקש היום, אדוני היושב ראש, באופן פורמלי להצביע ולהודיע למליאת הכנסת על שתי ועדות שאנחנו מיוצגים בהן.

ראובן ריבלין: הנושא של חלוקת המקומות בוועדות על מנת לתת ביטוי לכל סיעות הכנסת כפי שנבחרו על ידי הבוחרים אשר העבירו את אותן סיעות לאחר שעברו את אחוז החסימה הוא יסוד מוסד בחיים שלנו.

ראובן ריבלין: כתוצאה מהעיוותים שנגרמו, אנחנו ניסינו להביא למצב שבו דבר דבור על אופיו.

ראובן ריבלין: אי אפשר להגיע אף פעם לכליל השלימות, מתוך הידיעה שהקואליציה תמיד צריכה להיות בעלת רוב במקומות שבהם צריכים לקבל הכרעה, מתוך כל אותם אילוצים שבכנסת הזאת אף אחד לא יודע מי בקואליציה ומי אינו בקואליציה.

ראובן ריבלין: אני אתכם, חבר הכנסת גפני.

ראובן ריבלין: אנחנו בקואליציה עם אגודת ישראל, ולא חשוב מה יהיה.

ראובן ריבלין: אני מבין שליושב ראש הקואליציה יש בעיה גדולה, אבל זאת לא הבעיה שלנו.

ראובן ריבלין: אנחנו עשינו כל מה שביכולתנו, וצריך לשבח את חבר הכנסת רחבעם זאבי, שלמרות עמדותיהם של רבים מחברי הכנסת משתי הסיעות, גם מהאיחוד הלאומי – ישראל ביתנו וגם מהליכוד, קיבלנו את הסכמתו ללכת לפשרה כפי שהושגה על ידי היושב ראש והובאה להצבעה בקריאה ראשונה והובאה להצבעה בקריאה שניה ובקריאה שלישית.

ראובן ריבלין: אז עלה, כמובן, על הפרק הנושא שלא הפך לחלק מהחוקה שלנו, אבל הפך למשפט מקובל שיש לו, כמובן, תוקף כמו חוק חרות, שש"ס לא בעניינים האלה והיא צריכה לקבל תמיד את מה שמגיע לה.

ראובן ריבלין: וזה בסדר גמור.

ראובן ריבלין: ואז ש"ס החליטה שהיא לא תומכת בחוק, ואנחנו אמרנו: אם היא לא תומכת בחוק, נחזור להצעה הראשונה שבה אנחנו עושים "פריש-מיש", לאמור, מבטלים את כל השיבוץ של חברי הסיעות בכל הבית ומתחילים לשבץ את חברי הסיעות בבית בהתאם למדגם חדש שיביא לידי ביטוי את כוחן של הסיעות בכנסת.

ראובן ריבלין: אנחנו נותנים אזהרה אחרונה: אנחנו מסכימים לאותה הצעת פשרה, שבה אנחנו קיבלנו, קואליציה ואופוזיציה, כל אחד מקום נוסף מאותם מקומות על מנת להביא לידי הסדר, דבר שהיה צריך לבוא בחקיקה, ואז באה ש"ס ואמרה, ובצדק גמור: ומה אתי?

ראובן ריבלין: שהרי היא מחוץ לקואליציה ולאופוזיציה, וכל פעם שהקואליציה והאופוזיציה מקבלות מקום, גם ש"ס צריכה לקבל מקום, בלי שום התחשבות, גם אם היא לא צריכה את זה, וזאת משום שכך צריך להיות, זה החוק החדש.

ראובן ריבלין: אז אנחנו אומרים לכם בצורה מפורשת ביותר: כל המחוות לא מעניינות אותנו.

ראובן ריבלין: צריך להיות דבר אחד: או שאנחנו חוזרים לקריאה שניה ולקריאה שלישית, זאת אומרת, מעבירים, בהסכמת ש"ס כמובן, ואני אומר לך, שאני תומך בכל תביעה של ש"ס, ובלבד שהיא עצמה תקבל את זה, לא העבודה תקבל - - -

סאלח טריף: הם יקבלו אפילו עוד אחד.

ראובן ריבלין: אני מוכן שהם יקבלו שבעה למרות כל מה שנאמר בכל חוק.

ראובן ריבלין: אבל אם זה בלתי אפשרי או אם אתם לא מסכימים, אני מבקש מיד אחת מהשתיים: או לחזור למה שאנחנו הסכמנו עליו ולתת לו ביטוי בחוק על ידי העברת החוק בשלוש קריאות מיידית, בלי שמפלגת העבודה חוזרת בה מההסכמה שהיא הסכימה עליה – למעשה אנחנו הסכמנו להצעה שלהם – או שאנחנו עושים "פריש מיש", שאם לא כן, נפנה ליועץ המשפטי כדי שיתן לנו חוות דעת, ואם לא נקבל סעד, ניאלץ לעשות דבר שאני נגדו, וזה להעביר את ענייני הכנסת למקום שאינם צריכים להיות בו, וזה בית המשפט העליון.

ראובן ריבלין: אי אפשר להמשיך יותר בעניין הזה.

ראובן ריבלין: עכשיו אם הוא מסכים למחווה שלך, הוא המנהיג.

ראובן ריבלין: אני מעביר את שרביט ההנהגה.

ראובן ריבלין: הליכוד לא יקבל מקום נוסף ב-RESHUFFLE, הליכוד לא יקבל במחוות, הליכוד לא יקבל בשום הסדר מקום אחד נוסף, אנחנו גם לא רוצים, אני מוותר מראש.

ראובן ריבלין: הליכוד בא לידי סיפוק מלא, אבל הליכוד הוא לא לבדו בכנסת.

ראובן ריבלין: מרגע זה, בכל משא ומתן שיתנהל לגבי חלוקת המקומות בכנסת, ממלא מקום יושב ראש האופוזיציה, חבר הכנסת בני אלון, מייצג אותנו.

ראובן ריבלין: מה שהוא אומר – אני מסכים.

מיכאל קליינר: אנחנו לא קשורים לעניין הזה.

ראובן ריבלין: ובהעדרו של בנין אלון, מיכאל קליינר מייצג אותנו.

סאלח טריף: חבר הכנסת ריבלין מסכים למה שבני אלון, מיכאל קליינר, ש"ס ואגודה אומרים.

סאלח טריף: גם חבר הכנסת פינס.

סאלח טריף: אז אין חילוקי דעות.

בנימין אלון: זה המינוי היחיד שקיבלתי בינתיים, ואחרי קבלת המינוי אני אומר כך, אדוני היושב ראש: ראשית, אני מודה על הסידור הזמני לחודש ומבקש שגם לסיעת חירות יהיה מקום בוועדות אחרות.

בנימין אלון: שנית, אני מבקש להכריע עכשיו על ה-RESHUFFLE, כשבמשך החודש בו יעסקו בסידור הטבלאות הכנסת תוכל לעבוד בינתיים, כי היא תהיה מיוצגת זמנית.

בנימין אלון: ואם אפשר, אני מבקש לשמוע את חוות דעתו של היועץ המשפטי לגבי ההיבטים החוקיים שעולים כאן.

יולי יואל אדלשטיין: אדוני היושב ראש, כיוון שגנדי לא נמצא כאן, אני מבקש שמישהו אחר ימצא את המילה העברית למילה RESHUFFLE.

אתי בן-יוסף: רה-ארגון.

אליעזר כהן: הביטוי המדוייק הוא ארגון מחדש.

מיכאל קליינר: סידור מחדש.

סאלח טריף: של מי הפלאפון שצלצל?

סאלח טריף: חברת הכנסת ציפי לבני, אני מבקש לצאת.

ראובן ריבלין: --

ציפי לבני: --

סאלח טריף: אין לי שיקול דעת בעניין זה.

סאלח טריף: היועץ המשפטי אומר שאין שיקול דעת.

צבי ענבר: היה דיון בוועדת הכנסת והוחלט להביא למליאה נוסח שאומר שאין ליושב ראש ועדה שום שיקול דעת.

צבי ענבר: אם מצלצל פלאפון, חבר הכנסת יוצא מאותה ישיבה.

סאלח טריף: בעניין העומד על הפרק אני הצעתי הצעה, וחבר הכנסת בני אלון הציע הצעה, ואני מבקש להתייחס לזה.

סאלח טריף: אני הצעתי בכל זאת לגמור את החוק, עם תיקון מסויים לגבי ש"ס.

סאלח טריף: בבקשה, חבר הכנסת פינס.

אופיר פינס-פז: אני רוצה להזכיר לכולנו שהייתה הסכמה לגבי החוק.

אופיר פינס-פז: באיזה שהוא שלב ש"ס חשה שהיא יוצאת נפגעת מהחוק – לדעתי, לא בצדק, אבל כך היא חשה.

אופיר פינס-פז: בסופו של דבר היא סיעה גדולה מאוד בבית.

אופיר פינס-פז: כפי שאמר חבר הכנסת ריבלין, יש קואליציה, יש אופוזיציה ויש ש"ס.

אופיר פינס-פז: אני רוצה להזכיר לכולם שבשלב הכנת החוק לקריאה שניה ולקריאה שלישית הייתה כאן הצעה – והיא התקבלה – שוועדת הכספים תורחב ל-20 חברים, עם נציג לאיחוד הלאומי, נציג לישראל אחת ונציג לש"ס.

ראובן ריבלין: אני מסכים, ובלבד שיהיה נציג לש"ס, ולא נציג למפלגת העבודה שהיא נותנת לש"ס.

ראובן ריבלין: הנה, אני מסכים שש"ס תקבל מקום נוסף בוועדת הכספים.

בנימין אלון: לא, אין לך שיקול דעת, כי העברת את המקום אליי.

בנימין אלון: שכחת.

ראובן ריבלין: אבל לעניין זה אנחנו נשכנע- - -

אופיר פינס-פז: אני רוצה שיירשם בפרוטוקול שכאשר בני אלון לא מסכים זה בסדר - - -

קריאות: --

אופיר פינס-פז: אדוני היושב ראש, תגן על זכות הדיבור שלי.

סאלח טריף: אני מגן עליך.

אופיר פינס-פז: אני מציע לחזור להצעה הזו שהתגבשה במהלך השיחות, ושלדעתי, היא הצעה סבירה במצב שנוצר ואני מציע לחוקק מחדש את החוק.

ראובן ריבלין: זה היה 19, לא 20.

סאלח טריף: --

ראובן ריבלין: אני מסכים ל-20.

ראובן ריבלין: אני רק רוצה להבין איך זה מתחלק.

אופיר פינס-פז: אחד לאיחוד הלאומי, אחד לישראל אחת ואחד לש"ס.

סאלח טריף: הנוסף לש"ס.

ראובן ריבלין: ישיר?

סאלח טריף: ישיר.

ראובן ריבלין: אני מסכים.

סאלח טריף: זו ההצעה שלי וזו ההצעה של חבר הכנסת פינס, וחבר הכנסת רובי ריבלין מסכים, ואני מייצג את בני אלון.

בנימין אלון: אני חושב שנפלתם כבר.

בנימין אלון: מה זה קשור?

אופיר פינס-פז: אם יש הסכמה רחבה על זה, אדוני היושב ראש, תציע מחדש הצעת חוק לקריאה ראשונה.

סאלח טריף: אני מבקש להצביע על ההצעה.

ראובן ריבלין: בזמנו אנחנו הסכמנו לעניין זה ורק טענו שעושים לנו פה תעלול: העבודה מבקשת לקבל לעצמה שניים, ומהם לתת אחד לש"ס.

סאלח טריף: זה נכון.

סאלח טריף: בגלל זה התנגדתם.

ראובן ריבלין: והתנגדנו.

ראובן ריבלין: אמרנו שאם זה ניתן ישירות לש"ס, אנחנו מסכימים, כי ש"ס היא בלאו הכי לא קואליציה ולא אופוזיציה.

ראובן ריבלין: פעם היא אתנו ופעם היא אתנו.

ראובן ריבלין: אנחנו מסכימים, אין לנו בעיה עם זה.

ראובן ריבלין: חבר הכנסת אלון, בוא נלך עם זה.

בנימין אלון: אני רק רוצה להגיד דבר אחד.

בנימין אלון: חבר הכנסת פינס, הטענה של ש"ס היא שיהיה חיסרון בייצוג שלהם כשהם יהיו רק 3 מתוך 19, וכרגע הם 3 מתוך 17.

בנימין אלון: סיעה של 7 חברי כנסת שאין לה שום ייצוג, כדי להיכנס היא צריכה לא ייצוג לא של 1 מתוך 17 – על אף שסיעות בנות 5 חברי כנסת מיוצגות במסגרת ה-17 – אלא של 1 מתוך 19.

בנימין אלון: זה ממש "סרגל", העיקרון כאן עובד ממש לא לפי כוח... .

בנימין אלון: הואיל והעיקרון פה עובד לפי כוח, ולא לפי צדק, אתם בין כה וכה עושים מה שאתם רוצים, אתם לא זקוקים לאצבע שלי.

בנימין אלון: תעשו מה שאתם רוצים.

ראובן ריבלין: אבל אתה לא מתנגד לזה באופן חריף.

ראובן ריבלין: מבחינה פוליטית אנחנו בעד ש"ס על אף שהם בקואליציה.

ראובן ריבלין: למה לא?

ראובן ריבלין: שאיש לא ישמע – שייכתב בפרוטוקול בשקט – אנחנו בעד ש"ס.

סאלח טריף: רבותיי, אני לא מוכן.

סאלח טריף: אני עושה את העניין הזה בשביל האיחוד הלאומי.

סאלח טריף: אם חבר הכנסת בני אלון לא מביע את הסכמתו, אני לא מביא את זה.

אופיר פינס-פז: אז נשכנע אותו.

בנימין אלון: אני רוצה הצבעה על RESHUFFLE.

מיכאל קליינר: --

סאלח טריף: הבעיה שלך הרבה יותר קלה.

מיכאל קליינר: אבל לאיחוד הלאומי אתם עשיתם סידור זמני.

קריאות: --

אופיר פינס-פז: זה לא על סדר היום.

מיכאל קליינר: מה זה "לא על סדר היום"?

מיכאל קליינר: אני לא מיוצג באף ועדה.

מיכאל קליינר: אתם פועלים בניגוד לחוק, אז אתה אומר לי שזה לא על סדר היום?

מיכאל קליינר: שנה שלמה סיעה לא מיוצגת באף ועדה.

אופיר פינס-פז: --

מיכאל קליינר: אתה שואל למה?

מיכאל קליינר: כי כל פעם אני מעלה את זה, ואתם מתעלמים.

בנימין אלון: הייתם בעד RESHUFFLE.

קריאות: --

סאלח טריף: חבר הכנסת בני אלון, אני מבקש, תחשוב על העניין הזה.

בנימין אלון: אדוני היושב ראש, תעמיד להצבעה את עניין ה-RESHUFFLE.

בנימין אלון: אני אהיה לבדי בעד RESHUFFLE, ותעבור ההצעה השניה.

בנימין אלון: מה הבעיה?

ראובן ריבלין: חבר הכנסת אלון, אני גם אצביע - - - ואני רק אומר לך שבאותו רגע שהוא נתן להם מקום אין לך רוב ל-RESHUFFLE.

בנימין אלון: אבל מהנסיון אני יודע שהרגע הזה יחלוף.

בנימין אלון: אני מבקש רק הצבעה.

בנימין אלון: יישאר הסידור הזה, אני אכבד אתכם.

סאלח טריף: בעניין הזה הדעות הובעו.

סאלח טריף: אני מבקש להבהיר לחבר הכנסת בני אלון, שאם הוא אבן הנגף האחרונה בפני החוק הזה, אני לא מעמיד את זה להצבעה.

סאלח טריף: לאחר שיחשוב ויגיד לי את תשובתו אני אעמיד את זה להצבעה.

ראובן ריבלין: ביום שני מצביעים.

בנימין אלון: ובינתיים אתה מסדר - - -

סאלח טריף: כן, אמרתי.

ראובן ריבלין: --

בנימין אלון: ניפגש ונחליט.

סאלח טריף: חבר הכנסת קליינר, אני אבדוק את העניין עם הסיעות.

קריאות: --

מיכאל קליינר: אותי לא מעניין אם זה מישראל אחת, מהאיחוד הלאומי או מסיעה אחרת, או שתקבלו החלטה - - -

זהבה גלאון: אדוני היושב ראש, אפשר לשאול שאלה קצרה?

מיכאל קליינר: אני מבקש ייצוג בוועדת הכלכלה - - -

סאלח טריף: ועדת הכלכלה והוועדה לקידום מעמד האישה.

ראובן ריבלין: ועדת הכלכלה והוועדה לענייני ביקורת המדינה.

סאלח טריף: אני רוצה לתת לו ייצוג בוועדת הכלכלה, אבל אני רוצה לשאול את חבר הכנסת בני אלון.

בנימין אלון: בינתיים אני לא יכול - - -

ראובן ריבלין: --

בנימין אלון: על חשבונכם - - -

אופיר פינס-פז: אין לי בכלל מקומות.

אופיר פינס-פז: לי אין חברים בוועדת הכלכלה.

סאלח טריף: חבר הכנסת קליינר יהיה ממלא מקום בוועדת הכלכלה - - -

מיכאל קליינר: לא ממלא מקום.

מיכאל קליינר: אדוני היושב ראש, תקבלו החלטה שאין ועדות לחרות, ורק תן לי הודעה בכתב שחרות לא מיוצגת בוועדות.

מיכאל קליינר: מקובל עליי.

בנימין אלון: חבר הכנסת פינס, אתה תיתן לו.

אופיר פינס-פז: אתה תיתן לו.

בנימין אלון: אין לי כלום.

אופיר פינס-פז: קיבלת עכשיו עוד שלושה.

בנימין אלון: לא קיבלתי כלום.

בנימין אלון: כשאקבל, אתן לו.

בנימין אלון: אין לי בעיה.

קריאות: --

סאלח טריף: רבותיי, אני מבקש שקט, אי אפשר להמשיך כך את הדיון.

אופיר פינס-פז: רבותיי, אנחנו מסמיכים את יושב ראש הוועדה לסכם עם חבר הכנסת קליינר את הייצוג שלו בחודש הקרוב בשתיים-שלוש ועדות, בדיוק על פי אותו מודל שעשינו עכשיו עם היועץ המשפטי.

סאלח טריף: מקובל על כולם?

קריאות: מקובל.

סאלח טריף: מקובל.

סאלח טריף: תודה רבה.

סאלח טריף: נמצא את הפתרון לפי אותה מתכונת.

סאלח טריף: רבותיי, סיימנו את הקטע הזה.

סאלח טריף: ב.

סאלח טריף: בקשת היועץ המשפטי לממשלה לנטילת חסינות מחבר הכנסת יצחק מרדכי

סאלח טריף: אני מבקש להודיע לוועדה שאתמול התקשר אליי חבר הכנסת יצחק מרדכי וביקש ממני לדחות את הישיבה בעניין הסרת החסינות, כי הוא מעוניין להופיע בפני ועדת הכנסת.

סאלח טריף: שאלתי אותו האם זה משנה את עמדתו המוצהרת להסכמה להסרת החסינות, והוא אמר לי שהוא מתחייב בפניי שעמדתו בעניין הזה לא השתנתה והוא מסכים להסרת חסינותו.

סאלח טריף: כדי שלא תישמע טענה שאנחנו סתמנו את פיו של חבר כנסת בכתב אישום קשה שיש נגדו, נעתרתי מיד לבקשתו.

סאלח טריף: תיאמתי עם היועץ המשפטי, וכנראה, הישיבה בעניין זה תתקיים ביום שני הבא.

סאלח טריף: את זה רציתי להודיע לכולכם.

צבי ענבר: האם הוא אמר משהו לגבי רצונו או אי רצונו שהישיבה תהיה פתוחה?

סאלח טריף: העניין הזה לא עלה, אבל אשאל אותו כדי שהדבר הזה ייקבע מראש.

סאלח טריף: לדאבוני, העניין יצא לתקשורת, כשמדובר בכתב אישום מאוד קשה שמביך את כולנו.

סאלח טריף: לכן אני מניח שכאשר חבר הכנסת איציק מרדכי יבוא ויבקש שהישיבה תהיה פתוחה, אנחנו נצטרך להיעתר לבקשתו.

קריאה: לכל מה שהוא יבקש?

סאלח טריף: סליחה, זה דיון מוקדם.

סאלח טריף: אנחנו לא הולכים לדבר עכשיו על נושא זה.

משה גפני: רק שאלה להבהרה.

משה גפני: האם היוזמה הזאת לבוא לוועדה לאחר שהוא הודיע לך באופן חד משמעי שהוא מסכים להסרת החסינות באה מצדו?

סאלח טריף: כן, הוא צלצל אליי, הוא ביקש ממני.

סאלח טריף: התכנית שלי הייתה שהיום, בשתי הדקות הראשונות של הישיבה, ללא נוכחותו וללא נוכחות היועץ המשפטי לממשלה, לקרוא בפניכם מיד את בקשת היועץ המשפטי, להצביע ולגמור את העניין.

סאלח טריף: זה היה לוקח חמש דקות.

סאלח טריף: אבל בקשתו של אדם כבודו.

משה גפני: זה ממש לא נעים ולא יפה - - -

סאלח טריף: אני יכול לייעץ לו מה לעשות?

סאלח טריף: הבהרתי לכם בדיוק מה שהיה.

משה גפני: אבל אתה בוודאי מתאר לעצמך שיישבו פה שורה ארוכה של עיתונאים.

סאלח טריף: והם לא יישבו בבית המשפט?

משה גפני: בית המשפט זה בית המשפט.

סאלח טריף: זה מה שהיה.

סאלח טריף: אני נמנע מלהגיד שום מילה בעניין הזה.

סאלח טריף: מסרתי את ההודעה לכולכם.

סאלח טריף: נעבור לסעיף הבא בסדר היום.

זהבה גלאון: --

סאלח טריף: אני משנה את הסדר.

סאלח טריף: נעבור לדיון בבקשתו של חבר הכנסת דני נוה.

זהבה גלאון: תודה.

זהבה גלאון: ג.

זהבה גלאון: בקשת חבר הכנסת דני נוה להקדמת הדיון בהצעת חוק סמכויות שעת חירום (מעצרים) (תיקון – פדיון שבויים), התש"ס-2000, לפני הקריאה הטרומית

סאלח טריף: אנחנו עוברים לדיון בבקשתו של חבר הכנסת דני נוה להקדים את הדיון לפני הקריאה הטרומית בהצעת החוק שלו בדבר סמכויות שעת חירום (מעצרים) (תיקון – פדיון שבויים), התש"ס-2000, שהונחה על שולחן הכנסת שלשום, ביום שני.

סאלח טריף: חבר הכנסת דני נוה יציג את בקשתו.

סאלח טריף: בבקשה.

דני נוה: הגשתי את הצעת החוק.

דני נוה: אינני רוצה להיכנס כרגע לדיון על תוכנה של ההצעה, אינני חושב שזה המקום, אבל בקשתי לפטור מחובת הנחה נובעת מהסיבה הפשוטה שבית המשפט המחוזי בתל אביב מקיים עכשיו דיון בהמשך מעצרם המינהלי של דיראני ועובייד והוא עתיד לתת את החלטתו ב-12 ביולי, ואם נלך לפי חובת ההנחה של 45 יום, עוד יגידו אחר כך שעשינו חוק עוקף בית משפט.

סאלח טריף: ואם זה יהיה במהלך הדיון בבית המשפט, יגידו שאנחנו מתערבים במהלך הדיון בבית המשפט.

דני נוה: כל עוד אין החלטה בבית המשפט, אני חושב שזה יותר ראוי ויותר נקי שהכנסת תדון - - -

משה גפני: הכנסת היא המחוקק.

משה גפני: בית המשפט מחליט - - -

סאלח טריף: אני יודע שאתה נגד בית המשפט.

משה גפני: לא, אני בעד בית המשפט, אבל שהוא יהיה במקומו.

דני נוה: כל בקשתי היא שתהיה אפשרות לקיים דיון בהצעת החוק בקריאה הטרומית בשלב מוקדם יותר כדי לאפשר לנו כמחוקקים להביע את דעתנו בנושא הזה, וגם לחברי כנסת שאולי מתנגדים להצעה שלי תהיה, כמובן, הזדמנות להצביע נגד, אבל תהיה להם גם האפשרות להביע עמדה בנושא הזה לפני חלוף 45 יום כדי שזה לא יהיה מאוחר מדי.

דני נוה: מנציגת משרד המשפטים, הגברת קלעי, אני מבין שהממשלה עדיין לא עיינה בהצעת החוק שלי, ולכן הציע פה חבר הכנסת פינס, לפני תחילת הישיבה, שיוסכם שהצעת החוק שלי תעלה לדיון בעוד שבועיים, ולא בשבוע הבא.

ראובן ריבלין: בעוד שלושה שבועות.

דני נוה: אני גם מוכן שהיא תידון בעוד שלושה שבועות.

ראובן ריבלין: תוך שלושה שבועות.

דני נוה: כן, תוך שלושה שבועות, וזאת כדי שמשרד המשפטים יוכל ללמוד את ההצעה ולגבש את עמדת הממשלה.

סאלח טריף: אני רק יכול לשמוע ממך מה פרטי ההצעה שלך?

דני נוה: אפשר, אבל אתה רוצה להיכנס לדיון בהצעה לגופה?

סאלח טריף: לא, אני רק רוצה להבין.

דני נוה: ההצעה שלי באה לתת לשר הביטחון סמכות להחזיק במעצר אנשים שיש לו יסוד סביר להניח כי החזקתם כאן יכולה לסייע לפדיון שבויים.

דני נוה: זה תיקון לחוק סמכויות שעת חירום (מעצרים).

דני נוה: היום ההיבט היחיד שנבחן בבית המשפט הוא שאלת הסכנה לביטחון המדינה הנשקפת משחרורם האפשרי של דיראני ועובייד.

דני נוה: אני מבקש בעצם להרחיב את סמכויות שיקול הדעת של שר הביטחון בעניין הזה.

דני נוה: אני לא רוצה להיכנס עכשיו לכל ההיבטים.

ראובן ריבלין: הממשלה תוכל לשקול ולהחליט תוך שניים-שלושה ימים אם היא בעד או נגד, ואם היא תחליט, למשל, שהיא נגד, כל הקואליציה תעמוד לימינה.

זהבה גלאון: נכון.

זהבה גלאון: אני, למשל, נגד.

דני נוה: אני גם אומר בהזדמנות זו לנציגת משרד המשפטים שיושבת כאן שאני בהחלט פתוח לשמוע את עמדת הממשלה בנושא הזה.

דני נוה: אם יהיו לממשלה הערות כאלה ואחרות לתוכן החוק, אני לא הולך בכוח נגד הממשלה, אלא לטובת עניין שאני מאמין שגם ראש הממשלה רוצה בו.

דני נוה: שמעתי התבטאויות שגם ראש הממשלה עצמו רוצה בזה, שהרי המדינה בבית המשפט מציגה עמדה חד משמעית באמצעות פרקליטות המדינה שהיא בעד המשך מעצרם של האנשים - - -

נעמי חזן: אז שתעלה את זה הממשלה ותגיש הצעת חוק - - -

דני נוה: מה שאני מבקש זה למצוא תיקון בחוק שבסופו של דבר רק יסייע לראש הממשלה ושר הביטחון בעמדתו כפי שהיא גם מוצגת היום בבית המשפט, אלא שהיום זה מוגבל לגדר שיקול, שכפי שאני מאמין, הוא גם יותר צר מהשיקול שראש הממשלה היה רוצה שיהיה בידו.

עבד-אלמאלכ דהאמשה: --

ראובן ריבלין: --

סאלח טריף: אני מבקש לשמוע עכשיו את עמדת הממשלה.

סאלח טריף: רבותיי, רשות הדיבור עכשיו לגב' אריאלה קלעי.

קריאות: --

אריאלה קלעי: ראיתי את ההצעה לראשונה עכשיו, כשישבתי כאן.

אריאלה קלעי: לא ראינו אותה לא במשרד המשפטים, לא במשרד הביטחון, לא הפצנו אותה, עדיין לא עשינו אתה שום דבר.

אריאלה קלעי: בנסיבות האלה אנחנו לא יכולים להביע שום עמדה לגופה של ההצעה.

דני נוה: גם לא ביקשתי שתביעו עמדה לגופה של ההצעה.

אריאלה קלעי: מעבר לזה, אתם יודעים שאנחנו מתנגדים להעלאת הצעות חוק שאנחנו לא מספיקים לראות אותן.

סאלח טריף: בבקשה, חברת הכנסת גלאון.

סאלח טריף: רבותיי, אני מבקש לא לנהל עכשיו דיון.

אופיר פינס-פז: אבל תשאל, בבקשה, אדוני היושב ראש, את גב' קלאי מה היא אומרת על ההצעה של חבר הכנסת נוה שבעוד שלושה שבועות זה יעלה, והממשלה תוכל להתייחס.

סאלח טריף: אין לה מה להתייחס.

סאלח טריף: אני מבין אותה, היא לא יכולה להתייחס להצעה שלך, חבר הכנסת פינס.

סאלח טריף: אתה יכול להציע.

סאלח טריף: היא לא מוסמכת.

סאלח טריף: אני טועה, גב' קלעי?

זהבה גלאון: אני רוצה להעיר שתי הערות.

זהבה גלאון: לגוף ההצעה, למהותה, אני לא אתייחס, כי אני מתנגדת לה ואין טעם שאני אעלה פה את הנימוקים.

זהבה גלאון: אני חושבת שאין טעם להגיש הצעות חוק לגופם של אנשים כשהנושא נמצא בהליך משפטי.

זהבה גלאון: אני רוצה להתייחס לפרוצדורה.

זהבה גלאון: בכל הכבוד להצעה, אני גם מתנגדת לדחיית העלאת הצעת החוק לעוד שלושה שבועות.

זהבה גלאון: אין שום סיבה לבקש פטור מחובת הנחה.

זהבה גלאון: הצעת החוק הזאת תעלה כמו כל הצעה אחרת.

זהבה גלאון: גם לי יש שבע הצעות מאוד מאוד חשובות שאני רוצה לפטור אותן מחובת הנחה.

ראובן ריבלין: --

סאלח טריף: אבל, חברת הכנסת גלאון, נדמה לי שדיראני נעצר לפני כשבועיים.

סאלח טריף: .. .

זהבה גלאון: כן, לפני כשבועיים וחצי... .

סאלח טריף: אז יש נימוק: הוא נעצר לפני שבועיים וחצי, וצריך למהר.

סאלח טריף: נשמע עכשיו את היועץ המשפטי.

צבי ענבר: כיוון שמדובר בהצעת חוק שהונחה ביום שני, עוד לא עברו יומיים ולכן ההצעה היא הצעה לפי סעיף 135(א) לתקנון הכנסת, ובסמכות הוועדה לקבוע שהיא מקדימה את הדיון לפחות מיומיים.

צבי ענבר: בהקשר הזה אין לוועדה סמכות לקבוע קביעה אחרת.

צבי ענבר: כל מה שהיא יכולה לקבוע זה שהיא מחליטה להקדים את הדיון לפחות מיומיים, דהיינו היום, כי היום זה רק היום השני ועוד לא עברו יומיים מאז יום שני.

אופיר פינס-פז: רגע, תמשיך, מר ענבר.

צבי ענבר: הוועדה כעת מחליטה האם לשחרר את זה או לא.

אופיר פינס-פז: ואני אמשיך את דברי היועץ המשפטי לכנסת.

אופיר פינס-פז: יש פרוצדורה נוספת.

אופיר פינס-פז: אם חבר הכנסת נוה יבוא ויגיד – נוסח הצעת החוק של חבר הכנסת יהושע מצא – "עברו היומיים, עכשיו אני רוצה מועד אחר" , ואנחנו נסכם מראש שהמועד הוא תוך שלושה שבועות, זה בסדר.

צבי ענבר: אבל זה לא בסמכות ועדת הכנסת.

צבי ענבר: ועדת הכנסת לא דנה בסדר היום שנקבע בין סיעות לבין יושב ראש הכנסת.

קריאות: --

סאלח טריף: חברת הכנסת גלאון, חבר הכנסת ריבלין, תודה.

סאלח טריף: חברת הכנסת נעמי חזן, בבקשה.

אופיר פינס-פז: יש לך רוב, חברת הכנסת גלאון?

זהבה גלאון: אז מה?

נעמי חזן: לטעמי, בחודשים האחרונים השתמשו יותר מדי בתרגיל של פטור מחובת הנחה.

נעמי חזן: העיקרון של חובת הנחה של 45 יום הוא עיקרון נכון.

נעמי חזן: הוא נותן למשרד המשפטים ולממשלה לבחון, להתייעץ וכדומה.

נעמי חזן: זה העיקרון.

נעמי חזן: כדי לחרוג מהעיקרון הזה דרושים טיעונים מאוד מאוד רציניים.

נעמי חזן: אני חושבת שבעיקרון זה לא תקין לחרוג, אלא אם יעלה ויבוא חבר הכנסת נוה וישכנע אותי וחברי כנסת אחרים בוועדת הכנסת שיש פה סיבה יוצאת דופן שבגללה צריכים אנחנו לחרוג מהכלל.

נעמי חזן: ואני רוצה להזהיר את חברי האופוזיציה דהיום, שמחר הם יהיו בקואליציה והם יצטרכו להתמודד עם מטר של בקשות לפטור מחובת הנחה.

ראובן ריבלין: מחר לא, אבל מהשבוע הבא אנחנו מוכנים.

נעמי חזן: ולכן אל תעשו את זה.

נעמי חזן: הכלל והעיקרון הם נכונים מאוד, ואני חושבת שמה שאנחנו עושים מסוכן.

נעמי חזן: אני אצביע נגד.

סאלח טריף: תודה.

סאלח טריף: בבקשה, חבר הכנסת גפני.

משה גפני: היות שבית המשפט מתערב לאחרונה בדברים שהם באמת לא לו, כמו הנושאים הביטחוניים והמדיניים - - -

סאלח טריף: אל תהפוך את הדיון הזה לדיון על בית המשפט.

משה גפני: לא, אני הולך להציע הצעה, אדוני יושב ראש ועדת הכנסת.

משה גפני: היות שלבית המשפט אין מגבלה של פטור מחובת הנחה והוא יכול לדון מיד במה שמגישים לפניו, אני מציע שאם חבר כנסת מבקש לדון באופן מיידי בחוק שנדון בבית המשפט ושנוגע לדברים הנוגעים לרשות המבצעת ולרשות המחוקקת, אותו חוק ישוחרר באופן אוטומטי מחובת הנחה.

משה גפני: אני מציע שנצביע על זה.

נעמי חזן: תגיש תיקון לתקנון.

משה גפני: אני מציע לחברי הוועדה לקבל את ההצעה שלי.

משה גפני: לא יכול להיות שהמשחק יהיה "לא הוגן":

משה גפני: בית המשפט יכול לדון מהיום להיום, ואנחנו, הרשות המחוקקת, לא יכולים לדון.

סאלח טריף: הרי בית המשפט דן על פי הכללים שאתה קובע.

סאלח טריף: אם יש סיבה שבגללה אני נמנע, חבר הכנסת רובי ריבלין, זה שלא ניצור תקדים שכאשר בית משפט יתחיל לדון בנושא, נביא הצעת חוק במסגרת פטור מחובת הנחה.

משה גפני: זה מה שצריך לעשות.

סאלח טריף: לא, אנחנו לא נעשה את זה.

סאלח טריף: זה חוק עוקף בג"ץ.

משה גפני: חוק עוקף בג"ץ, אבל לא עוקף את הכנסת.

ראובן ריבלין: אם הרוב בכנסת לא יסכים לחוק עוקף בג"ץ, החוק לא יהיה.

ראובן ריבלין: אם יהיה רוב נגדו, הוא לא יהיה, ואני מודיע לכם שאנחנו לא נביא אז את ה"טנקים" שלנו ולא נגייס את "פלוגות הסער", אבל אם יהיה לנו רוב - - -

סאלח טריף: חבר הכנסת דהאמשה, ואחריו – חבר הכנסת אורלב.

עבד-אלמאלכ דהאמשה: חבר הכנסת בני אלון, אני אומר פעמיים חבל על זה שחבר הכנסת זאבי איננו כאן ואינו יושב במקומך: פעם אחת חבל מפני שיש כבר מסורת כאן בוועדה הזאת.

עבד-אלמאלכ דהאמשה: אנחנו ישבנו יחד – הוא במקומך ואני במקום של חבר הכנסת זבולון אורלב – ולכל הצעה לפטור מחובת הנחה התנגדנו שנינו, ולא משנה מטעם מי באה ההצעה, כי אמרנו שצריכים לשמור קצת על התקנון בוועדה הזאת.

עבד-אלמאלכ דהאמשה: לא יכול להיות שכל אחד, מסיבותיו שלו, יבוא ויבקש פטור מחובת הנחה.

עבד-אלמאלכ דהאמשה: בשביל מה?

עבד-אלמאלכ דהאמשה: תשנו את התקנון, כפי שאמרה חברת הכנסת נעמי חזן.

סאלח טריף: תודה.

סאלח טריף: חבר הכנסת זבולון אורלב, בבקשה, ממש בקיצור.

סאלח טריף: צריך להחליט.

ראובן ריבלין: זה לא מספיק דחוף - - -

סאלח טריף: חבר הכנסת ריבלין, אי אפשר שאתה תדבר כל הזמן, אחרי כל אחר.

קריאות: --

זבולון אורלב: דבר ראשון, אני רוצה לומר שיש גם הצעת חוק שלי בדיוק באותו עניין, ומה שיחול על הצעת החוק של חבר הכנסת דני נוה, שאני תומך בה, יחול גם על הצעת החוק שלי.

דני נוה: שתבוא לפני זו שלי.

קריאה: אבל הוא לא יכול.

קריאות: --

סאלח טריף: רבותיי, תנו לו לדבר.

סאלח טריף: אי אפשר כך.

זבולון אורלב: אני מבקש את הוועדה לצרף גם את הצעת החוק שלי שהונחה לפני זו שלו.

נעמי חזן: חלפו 48 שעות.

נעמי חזן: היו"ר סאלח טריף: אין אפשרות.

נעמי חזן: אבל מאותם טעמים צריך להבין כמה קשה לדון בהצעתו של חבר הכנסת נוה.

דוד טל: אני רוצה להבין מדוע אי אפשר לצרף את הצעתו של חבר הכנסת אורלב להצעה זו.

סאלח טריף: חבר הכנסת טל, אחר כך תשאל את היועץ המשפטי ותבין.

משה גפני: זה נגד התקנון.

קריאות: --

סאלח טריף: רבותיי, חברת הכנסת נעמי חזן, לא ביקשתי שתשיבו.

סאלח טריף: חבר הכנסת דוד טל, כך אתה רוצה שיעשו לך בוועדת העבודה והרווחה?

סאלח טריף: בבקשה, חבר הכנסת בני אלון.

זבולון אורלב: רגע, עוד לא סיימתי, אני באמצע משפט.

זבולון אורלב: אני מתכוון לעמוד על כך שיימצא פתרון שגם הצעת החוק שלי תוגש במקביל.

זבולון אורלב: זה דבר ראשון.

זבולון אורלב: דבר שני, אני מאוד תומך בדבריה של חברת הכנסת פרופ' חזן שאי אפשר להפתיע את הממשלה בפטור מהנחה, אבל יש לי חדשות בשבילך.

זבולון אורלב: אנחנו לא מפתיעים פה את הממשלה.

זבולון אורלב: הממשלה ישבה ודנה.

זבולון אורלב: איננו מפתיעים בעניין זה את טובי המשפטנים של הממשלה.

זבולון אורלב: מבחינתם כבר הסתיימו 45 ימים, ויש דעה מגובשת וכלו כל הדיונים.

זבולון אורלב: לכן הטיעון הזה הוא לא טיעון במקומו.

זהבה גלאון: עוד לא דנו על זה בממשלה.

זהבה גלאון: על מה אתה מדבר?

עבד-אלמאלכ דהאמשה: --

סאלח טריף: לא, חבר הכנסת דהאמשה, אני אפסיק אותך, אל תשיב לו.

זבולון אורלב: אני לא יודע מי דיבר בשם נציג הממשלה, לא הייתי פה, אבל קודם כול כל העיתונים התייחסו לזה, ואני גם יודע את זה מידיעה אישית.

זבולון אורלב: מה פירוש?

זבולון אורלב: הרי ראש הממשלה עצמו, לאחר פסק הבג"ץ, נתן הוראה, וטובי המשפטנים יושבים ושוקדים עכשיו על הצעת חוק מעל ומעבר ל-45 ימים.

זבולון אורלב: הדבר השלישי: הרי הרציונאל של הסעיף הזה בתקנון הוא לאפשר לכנסת להגיב לדברים שעומדים על סדר היום.

זבולון אורלב: לא באים סתם לבקש.

זבולון אורלב: רבותיי, בית המשפט אמר שיש לקונה בחוק, ועכשיו דנים בעניין דומה של שני אנשים אחרים.

זבולון אורלב: לכן, לפי דעתי, הכנסת תחטא אם היא לא תשים את החוק הזה בדחיפות על סדר יומה, כדי שהיא תוכל להתייחס למציאות קיימת, ולא לעובדות שכבר נקבעו.

זהבה גלאון: זו מציאות שנמצאת בהליך משפטי.

זהבה גלאון: אתה רוצה לעקוף את בית המשפט?

זהבה גלאון: אתה רוצה - - -

סאלח טריף: חברת הכנסת זהבה גלאון, אני מבקש.

סאלח טריף: אני מזהיר אותך.

סאלח טריף: אני קורא אותך לסדר פעם ראשונה, פעם שנייה.

זבולון אורלב: הוא עוקף כנסת.

סאלח טריף: אני קורא אותך לסדר, חבר הכנסת זבולון אורלב.

סאלח טריף: סיימת?

סאלח טריף: תודה רבה.

סאלח טריף: חבר הכנסת רובי ריבלין, בבקשה.

ראובן ריבלין: אדוני היושב ראש, שמעתי בקשב רב את דבריה המלומדים של חברת הכנסת נעמי חזן ואני בהחלט חושב שיש להם משקל.

ראובן ריבלין: כל אחד בהצבעתו צריך לתת משקל לגופו של עניין.

ראובן ריבלין: השאלה היחידה, שהיא שאלה מקדמית, היא בצד הפרוצדורלי: האם אנחנו יכולים לעשות זאת לפי התקנון?

ראובן ריבלין: ואכן חבר הכנסת נוה פעל לפי התקנון.

ראובן ריבלין: תוך 48 שעות הוא מביא להחלטת ועדת הכנסת הצעת חוק שהוא הניח על שולחן הכנסת, על מנת שועדת הכנסת תקבע אם יש פטור מחובת הנחה.

ראובן ריבלין: בוודאי שוועדת הכנסת לא צריכה לעשות שימוש בעניין זה אלא אם כן יש שיקול מאוד מכריע.

ראובן ריבלין: כאשר בית המשפט הגבוה לצדק דן בנושאים שאנחנו אומרים שהם סוב-יודיצה אסור לנו בהחלט, לטעמי ולפי הערכתי, להתערב.

ראובן ריבלין: אבל כאשר מדובר בנושא שהוא נושא מדיני מדרגה ראשונה, נושא של קביעת דרך שבה אנו מאמינים, אנחנו נבוא ונאמר את דברנו.

ראובן ריבלין: אם תוך שלושה שבועות הממשלה תחליט שהיא מתנגדת, היא בוודאי תביא את זה לידיעתם של חברי הכנסת, וכל חברי הכנסת יעמדו כגוף אחד לימין הממשלה, בוודאי הקואליציה תעמוד לימין הממשלה.

ראובן ריבלין: לעומת זאת יכול שהיא תחליט שדווקא הצעתו של חבר הכנסת נוה יש בה הרבה הגיון ויש בה כדי להנחות את בית המשפט העליון מה היא עמדתו של הריבון במדינת זאת לגבי הנושאים האלה.

ראובן ריבלין: עשה זאת חבר הכנסת אורלב, עושה זאת חבר הכנסת נוה.

ראובן ריבלין: לגופו של עניין, למרות זה שהממשלה עדיין לא קבעה עמדה, לחברת הכנסת נעמי חזן ולחברת הכנסת זהבה גלאון יש עמדות ברורות.

ראובן ריבלין: למה שגם לנו לא תהיינה דעות ברורות, על אף שקטונו מלהגיע לרמה של היכולת האינטלקטואלית שאנחנו שומעים?

זבולון אורלב: ותר על המשפט האחרון.

ראובן ריבלין: כולנו יודעים על מה מדובר, כולנו נביע את עמדתנו.

ראובן ריבלין: כל הסיפור של חוק עוקף בג"ץ הוא חוכא ואטלולא.

ראובן ריבלין: אני מבקש להצביע על העניין.

סאלח טריף: תודה רבה.

סאלח טריף: חבר הכנסת בני אלון, בבקשה.

בנימין אלון: אם חבר הכנסת דהאמשה נתלה באילן גבוה, בחבר הכנסת זאבי – ואני יודע שחבר הכנסת זאבי הוא אדם שמקפיד על תקנון – וחבר הכנסת זאבי לא נמצא כאן, אני רוצה לצאת מהנחה שגם חבר הכנסת זאבי, שמקפיד על תקנון, יכול להבין שכאשר יש מצבים של מה שקרוי אצלנו "משפט המלך", אכן יש בית משפט, יש פרוצדורה רגילה של ניהול דברים, אבל יש מצבים שצריכים היו להיות גם בשיקול דעתו של הבג"ץ, כמצבים של חירום לאומי, של ביטחון, של פדיון שבויים, של ערכים שכאלה.

בנימין אלון: אני מאוד מכבד את חברת הכנסת גלאון ואת חבר הכנסת דהאמשה ואת דירני ואת עוביד, אבל אני חושב שגם לכם מותר להבין שלחברי כנסת יש וחייבת להיות סמכות לומר שיש דברים שהם דחופים ובוערים.

בנימין אלון: ואם אומר חבר הכנסת נוה שיש סיבה הגיונית לדחיפות בגלל הדיון, ואנחנו רוצים לומר את דעתנו, ואתם תמנעו את זה מאתנו, זה יהיה עוול, לדעתי.

ראובן ריבלין: זה אקט אנטי דמוקרטי.

נעמי חזן: --

זהבה גלאון: למה אתה אומר שזה אנטי דמוקרטי?

סאלח טריף: חברי הוועדה הנכבדים, אני מאפשר לכולכם לדבר ועכשיו אני מבקש שתשמעו אותי.

סאלח טריף: אני רוצה להעיר שתי הערות.

סאלח טריף: הערה ראשונה לחבר הכנסת רובי ריבלין.

סאלח טריף: אין קשר בין מה שקורה במליאה בהצבעה על חוק – יש מי שמתנגד וישמי שלא מתנגד, יש מי שתומך ויש מי שלא תומך – לבין מה שקורה כאן, כאשר ועדת הכנסת נדרשת לפטור חוק מחובת הנחה.

סאלח טריף: צריכה להיות סיבה כבדת משקל כדי להכריע על פטור מחובת הנחה.

סאלח טריף: אני זוכר פעמים שבהם פנו אלינו, אל ועדת הפנים, לגבי חוקים שיש בהם בעיה ביטחונית אקוטית, ואנחנו העברנו חוק ביום אחד.

סאלח טריף: מי שטוען כאן טענה זו – אני רוצה לשאול אותו האם הוא יודע מה יהיו תוצאות הכרעת המשפט בדבר שנדון עכשיו בבית המשפט.

סאלח טריף: האם מישהו רוצה להתערב בהליכים כי הוא יודע - - -

דני נוה: רק הערה למידע.

סאלח טריף: סליחה, תן לי לסיים.

סאלח טריף: שמעתי אותך.

סאלח טריף: אני יודע את המידע, אני יודע את הכל, אני אשיב לך.

דני נוה: לא טיעון.

סאלח טריף: סליחה, אל תפריע לי.

סאלח טריף: אני אשיב לך.

סאלח טריף: חבר הכנסת דני נוה אומר לי שהממשלה במצוקה, ששר הביטחון במצוקה עכשיו, והוא בא לסייע לו.

סאלח טריף: ואני רוצה להגיד שלו הייתה הממשלה במצוקה ולו היה שר הביטחון במצוקה והיה בא לכנסת, באותו יום הכנסת הייתה משנה את כל החוק.

סאלח טריף: לכן, עם כל הכבוד, אני לא מקבל את הטיעון הזה שחבר הכנסת דני נוה, עם כל זה שהוא עתיר נסיון בממשלה ובכנסת, בא לכאן כדי לסייע לשר הביטחון, כי אין לשר הביטחון - - -

גדעון עזרא: הוא מדבר על השבויים שלנו.

סאלח טריף: אני לא מדבר על זה.

גדעון עזרא: למה לא לדבר?

ראובן ריבלין: חבר הכנסת עזרא, אתה רוצה שנצביע?

ראובן ריבלין: אדוני היושב ראש, צריך להצביע, יש עוד שלוש דקות.

סאלח טריף: אני רוצה להצביע מיד.

קריאות: --

סאלח טריף: על כן אני מבקש לומר שהשיקולים שלנו כאן הם לא פדיון שבויים.

סאלח טריף: אני מאמין בבית משפט בישראל ובמה שהוא יפסוק ואני לא רוצה שנפרוץ כאן את כל הכללים.

סאלח טריף: לשבוע הבא יש לי בקשה נוספת לחברי הכנסת: פטור מחובת הנחה לגבי הצבעה גלויה בבחירת נשיא המדינה.

סאלח טריף: תבינו, זה יהפוך כאן למסורת חדשה של פטור מחובת הנחה.

ראובן ריבלין: תביא את הבקשה.

ראובן ריבלין: נצביע כולנו נגד הפטור.

ראובן ריבלין: כאן מדובר על פטור הגיוני.

סאלח טריף: רבותיי, אני מבקש להצביע.

יולי יואל אדלשטיין: רק חברי הוועדה רשאים להצביע.

סאלח טריף: אנחנו נקרא את שמות חברי הכנסת שיכולים להצביע עכשיו.

ראובן ריבלין: אני אודיע מי מחליף את מי.

סאלח טריף: רק רגע.

סאלח טריף: מי מצביע מטעם ישראל אחת?

אתי בן-יוסף: מצביעים חברי הכנסת אופיר פינס-פז, יוסי כץ במקום מקסים לוי, יעל דיין במקום אלי בן-מנחם, סופה לנדבר.

אתי בן-יוסף: חברי הכנסת מוחמד ברכה ועמיר פרץ אינם כאן.

אתי בן-יוסף: כמו כן מצביעים חברי הכנסת מאיר שטרית - - -

ראובן ריבלין: במקום מאיר שטרית גדעון עזרא.

סאלח טריף: מנהלת הוועדה קוראת את השמות, חבר הכנסת ריבלין.

אתי בן-יוסף: רובי ריבלין, דני נוה במקום ישראל כץ ,סילבן שלום במקום מיכאל איתן.

אתי בן-יוסף: אמנון כהן לא נמצא.

אתי בן-יוסף: במקומו יצביע יאיר פרץ.

קריאה: דוד טל.

אתי בן-יוסף: דוד טל יצביע במקום יצחק גאגולה, דוד אזולאי יצביע במקום משולם נהרי, יאיר פרץ.

יהודית נאות: אני מצביעה במקום אליעזר זנדברג.

אתי בן-יוסף: נעמי חזן, זהבה גלאון, יולי אדלשטיין, יהודית נאות במקום אליעזר זנדברג, דליה רבין-פילוסוף במקום רוני מילוא, זבולון אורלב, משה גפני, עבד-אלמאלכ דהאמשה, בנימין אלון במקום רחבעם זאבי ואליעזר כהן במקום יורי שטרן.

סאלח טריף: רבותיי, מי בעד אישור בקשתו של חבר הכנסת דני נוה?

סאלח טריף: ה צ ב ע ה בעד ההצעה לאשר את בקשתו של חבר הכנסת ד' נוה – 13 נגד – 9 נמנעים – אין ההצעה לאשר את בקשתו של חבר הכנסת ד' נוה להקדמת הדיון בהצעת חוק סמכויות שעת חירום (מעצרים) (תיקון – פדיון שבועיים), התש"ס-2000, לפני הקריאה הטרומית, נתקבלה.

סאלח טריף: רבותיי, אני קובע שברוב של 13 נגד 9 נתקבלה בקשתו של חבר הכנסת דני נוה לפטור את הצעת החוק שלו מחובת הנחה לפני הקריאה הטרומית.

זבולון אורלב: ולצרף את הצעתו של חבר הכנסת אורלב.

סאלח טריף: לא, אין לנו סמכות.

סאלח טריף: רבותיי, אנחנו עוברים לדיון בערעורו של חבר הכנסת רומן ברונפמן בנוגע להצעה לתיקון חוק שירותי הדת היהודיים.

סאלח טריף: חבר הכנסת ריבלין, אני לא יכול לנהל כך את הדיון.

ראובן ריבלין: אדוני, אני מתרגש מה"הצלחה" של הקואליציה.

סאלח טריף: הצלחה מזהירה, בעלת ערך לאומי, ולכן אני מבקש לאפשר עכשיו - - -

יולי יואל אדלשטיין: זה פשוט היה כישלון של הנסיון להכניס פוליטיקה לעניין של שחרור נעדרי צה"ל.

סאלח טריף: חבר הכנסת אדלשטיין, זה לא כישלון.

יולי יואל אדלשטיין: לא היה גיוס.

יולי יואל אדלשטיין: זה פשוט היה כישלון של הנסיון הזה.

סאלח טריף: אתה טועה, זה לא נכון.

יולי יואל אדלשטיין: אני לא טועה.

סאלח טריף: אבל זה לא הנושא עכשיו, חבר הכנסת אדלשטיין.

גדעון עזרא: --

סאלח טריף: תודה רבה לך, עם השטויות שלך.

סאלח טריף: צא החוצה, בבקשה.

גדעון עזרא: אתה יודע מה?

גדעון עזרא: תסלח לי, מה אתה - - -

סאלח טריף: תצא החוצה.

סאלח טריף: אתה פשוט - - -

גדעון עזרא: אתה לא יכול לדבר אליי כך - - -

סאלח טריף: תצא החוצה.

סאלח טריף: אני מבקש לקרוא לסדרן להוציא אותו.

גדעון עזרא: אתה לא יכול לדבר אישית כך - - -

סאלח טריף: מי אתה?

סאלח טריף: מה אתה?

בנימין אלון: --

גדעון עזרא: אני חבר כנסת בדיוק כמוך.

סאלח טריף: אז תצא החוצה עכשיו.

סאלח טריף: מהוועדה הזאת תצא החוצה.

גדעון עזרא: בדיוק כמוך.

סאלח טריף: ואל תיכנס יותר לכאן.

סאלח טריף: אתה לא חבר הוועדה.

גדעון עזרא: אתה בעל הבית פה?

סאלח טריף: אני בעל הבית פה.

גדעון עזרא: אתה בעל בית על מה?

גדעון עזרא: על מה?

סאלח טריף: אני יושב ראש ועדת הכנסת.

סאלח טריף: מי אתה?

סאלח טריף: מה אתה, אתה עכשיו שב"כניק כאן?

סאלח טריף: אתה בא לבכות בפניי?

סאלח טריף: תצא החוצה.

סאלח טריף: אני אומר לך מה לעשות פה בוועדה הזאת.

סאלח טריף: אתה לא מבין?

סאלח טריף: אתה בחוצפה רבה ממשיך להתנהג כמו בריון.

סאלח טריף: תצא החוצה.

יהודית נאות: די.

גדעון עזרא: פעם אחת התנצלת, אתה תתנצל פעם שניה.

סאלח טריף: אתה מעיר הערות.

סאלח טריף: אתה תצא החוצה עכשיו.

גדעון עזרא: אתה מעיר הערות אישיות.

גדעון עזרא: אתה תתנצל על הדברים ואחר כך אני אלך.

סאלח טריף: אני מבקש שתצא החוצה.

גדעון עזרא: אתה תתנצל ואחר כך אני אלך.

סאלח טריף: אני אתנצל?

סאלח טריף: אני אתנצל בפני אחד כמוך?

גדעון עזרא: שב"כניק זה לא כינוי גנאי.

גדעון עזרא: שב"כניק זה לא כינוי גנאי.

יהודית נאות: די.

גדעון עזרא: --

סאלח טריף: אתה בריון, אתה בריון.

סאלח טריף: עזוב, אל תשים אותי - - -

יהודית נאות: די.

גדעון עזרא: אתה - - - , אתה וברכה ביחד.

סאלח טריף: אתה תצא החוצה.

סאלח טריף: צא החוצה, חוצפן.

יהודית נאות: גדעון, שב בשקט, די, די.

גדעון עזרא: הוא יתנצל.

גדעון עזרא: אתה תתנצל.

גדעון עזרא: אתה תתנצל על הדברים שלך.

סאלח טריף: אתה חוצפן.

סאלח טריף: אני מבקש שתוציא אותו מכאן לפני שאוציא אותו.

גדעון עזרא: אתה תתנצל.

סאלח טריף: אני אתנצל על מה?

גדעון עזרא: אתה תתנצל על הכינויים שאתה נותן לי - - -

סאלח טריף: אתה חייב לי התנצלות על ההתנהגות הבריונית שלך.

סאלח טריף: התנהגות בריונית.

סאלח טריף: אתה תכבד את כללי הכנסת.

ראובן ריבלין: --

גדעון עזרא: מה עשיתי לך?

גדעון עזרא: אתה תדע לך דבר אחד: אתה תדבר אליי בכבוד כדי שאדבר אליך בכבוד.

סאלח טריף: אני מדבר אליך בכבוד.

סאלח טריף: אתה לא תפריע לי.

גדעון עזרא: תסלח לי, אתה לא יודע מה אמרת.

גדעון עזרא: אתה תראה את הפרוטוקול.

סאלח טריף: אני מבקש לצאת.

סאלח טריף: תצא החוצה.

סאלח טריף: תודה.

קריאה: --

סאלח טריף: לא, הוא בריון, הוא לא יודע לשמוע.

אליעזר כהן: זה לא מכובד.

גדעון עזרא: מה לא מכובד?

גדעון עזרא: הוא צריך להתנצל.

גדעון עזרא: אני לא אצא החוצה.

סאלח טריף: אני מבקש שתצא החוצה.

סאלח טריף: תצא החוצה.

דוד טל: --

סאלח טריף: לא, מה זה "יישב"?

סאלח טריף: אני קובע פה מה קורה.

סאלח טריף: מה זה?

סאלח טריף: אני הוצאתי אותו החוצה.

יהודית נאות: --

גדעון עזרא: אתה לא יכול - - - .

גדעון עזרא: שבכ"ניק זה לא דבר מגונה.

סאלח טריף: אתה תצא החוצה.

גדעון עזרא: אני לא אצא כל עוד לא תתנצל.

גדעון עזרא: לא אצא כל עוד לא תתנצל.

סאלח טריף: תקשיב, אם אתה לא תצא החוצה, יש כללים בכנסת, אתה לא מכבד החלטה שלי - - -

גדעון עזרא: אני לא מכבד אדם שלא מכבד אותי.

סאלח טריף: אל תכבד אותי.

סאלח טריף: אני יושב ראש הוועדה, תכבד את ההחלטה שלי.

גדעון עזרא: עזוב, בחייך.

גדעון עזרא: פעם אחת התנצלת, תתנצל פעם נוספת.

סאלח טריף: אני לא מכבד אותך, אל תכבד אותי.

סאלח טריף: תצא החוצה עכשיו.

יהודית נאות: --

סאלח טריף: סליחה, חברת הכנסת יהודית נאות.

קריאה: --

גדעון עזרא: עזוב, הוא יתנצל.

גדעון עזרא: אין דבר כזה, אין דבר כזה.

גדעון עזרא: אני לא אבכה אצל אף אחד.

יהודית נאות: גדעון, די.

סאלח טריף: חוצפה, חוצפה.

יהודית נאות: סאלח, סאלח, די.

סאלח טריף: אתה שם אותי ליד ברכה פה, אתה עושה לי פה - - -

גדעון עזרא: אתה וברכה כל הזמן הולכים ביחד.

סאלח טריף: אתה תלך עם החברים שלך.

סאלח טריף: אני נאמן יותר ממך, ואתה פשוט חצוף.

סאלח טריף: חצוף אתה.

סאלח טריף: זה הכל.

גדעון עזרא: נאמן למי?

גדעון עזרא: נאמן למי אתה?

סאלח טריף: אתה מבין מה שאני אומר לך?

סאלח טריף: אתה חצוף.

סאלח טריף: אתה עושה נזק.

גדעון עזרא: איך אתה לא מתבייש להשתמש בשב"כ כארגון מגונה?

אליעזר כהן: גדעון, תעשה לי טובה.

אליעזר כהן: זה לא מכובד.

סאלח טריף: אני לא מעריך את השב"כ?

סאלח טריף: - יותר ממך.

גדעון עזרא: מה אתה אומר?

גדעון עזרא: מה אתה אומר?

סאלח טריף: לפני שאתה היית שם - - -

גדעון עזרא: -- את הפרוטוקול.

סאלח טריף: תצא החוצה.

סאלח טריף: צא החוצה.

סאלח טריף: אתה לא יודע מה אתה מדבר.

קריאה: --

סאלח טריף: מה זה "סליחה"?

סאלח טריף: הוא ייצא החוצה.

סאלח טריף: הוא ייצא החוצה.

סאלח טריף: הוא ייצא החוצה.

סאלח טריף: או שיש כללים בכנסת או שאין כללים בכנסת.

גדעון עזרא: הוא יתנצל.

קריאה: --

סאלח טריף: אדוני, אל תדבר אתי.

סאלח טריף: יש כללים בכנסת, אתה מבין?

סאלח טריף: הוא ישמע להוראות יושב ראש ועדה.

אליעזר כהן: אבל זה לא מכובד.

סאלח טריף: אדוני היועץ המשפטי, אני מבקש שתגיד לו מה זה כאן.

סאלח טריף: או שיש כאן כנסת, או שיש כאן מגרש כדורגל.

גדעון עזרא: אתה הוצאת חוק שלא מגנים - - -

אליעזר כהן: גדעון, סאלח, אני - - -

סאלח טריף: אני מבקש שתצא החוצה.

סאלח טריף: על מה אני דיברתי אתך?

סאלח טריף: ביקשתי אותך לצאת החוצה.

סאלח טריף: אתה מתחצף אליי.

סאלח טריף: אתה מחלק לי ציונים.

גדעון עזרא: מי אתה?

גדעון עזרא: מי אתה?

סאלח טריף: מי אני?

סאלח טריף: מי אני?

סאלח טריף: אני לא יהודי, זה העניין.

סאלח טריף: מי אני במדינה הזאת, גם אם אני יושב ראש ועדה?

סאלח טריף: זו החוצפה שהורסת כל פינה טובה במדינה הזאת שלך.

סאלח טריף: הוא ייצא מהחדר.

אליעזר כהן: --

סאלח טריף: אני מבקש שייצא מהחדר.

סאלח טריף: יש תקנון בכנסת.

סאלח טריף: תכבד את התקנון גם אתה.

גדעון עזרא: רק לפי התקנון.